%brandDTD; ]>
Tento dokument vydaný Mozillou je určený len pre vašu informáciu. Môže vám pomôcť urobiť konkrétne kroky pre ochranu súkromia a bezpečnosti vašich informácií na internete. Napriek tomu sa tento dokument nezaoberá všetkými témami online súkromia a bezpečnosti, ani nereprezentuje odporúčanie Mozilly o tom, čo znamená adekvátna ochrana súkromia a bezpečnosti na internete.

# Prispôsobenie programu &brandShortName;

&brandShortName; umožňuje upravovať nastavenia mnohých svojich funkcií, ako napríklad Bočného panelu, záložiek, prehliadania na kartách alebo doplnkov, tak, aby lepšie vyhovovali vašim požiadavkám.

Táto sekcia opisuje nastaviteľné vlastnosti prehliadača ako súčasti programu &brandShortName;.

V tejto kapitole:

- Bočný panel
- Prehliadanie na kartách
- Zmena písma, farieb a tém vzhľadu
- Panely s nástrojmi
- Záložky
- Doplnky
- Spustenie programu &brandShortName;
- Nastavenia vzhľadu
- Nastavenia prehliadača
- Rozšírené nastavenia

## Bočný panel

V tejto kapitole:

- Čo je Bočný panel?
- Otvorenie, zatvorenie a zmena veľkosti Bočného panela
- Zobrazenie kariet Bočného panela
- Pridanie kariet Bočného panela
- Prispôsobenie individuálnych kariet Bočného panela
- Usporiadanie kariet Bočného panela
- Odstránenie kariet Bočného panela

### Čo je Bočný panel?

Bočný panel je prispôsobiteľný rámec, kde si môžete odkladať veci, ktoré sú pre vás potrebné — najnovšie správy, počasie, adresár, hodnoty akcií, kalendár a mnoho iných. Položky sú zobrazené na kartách, ktoré sa neustále aktualizujú.

&brandShortName; prichádza s dopredu nastaveným Bočným panelom. Môžete si ho ale upraviť pridaním, odobraním či upravením kariet.

[Návrat na začiatok kapitoly]

### Otvorenie, zatvorenie a zmena veľkosti Bočného panela

Bočný panel otvoríte stlačením klávesu `F9` alebo pomocou ponuky Zobraziť, zvolením položky Panely s nástrojmi a v podponuke kliknutím na položku Bočný panel.

Keď je Bočný panel otvorený, na jeho zatvorenie, opätovné otvorenie či zmenu veľkosti môžete použiť Prepínač Bočného panela. Presúvajte ukazovateľ myši hore a dole pozdĺž ľavého okraja okna &brandShortName;. Keď sa budete nachádzať nad prepínačom, ukazovateľ sa zmení na ikonu ruky tak, ako je zobrazené na obrázku.

| Prepínač Bočného panela

- Kliknutím na prepínač zatvoríte/otvoríte Bočný panel
- Kliknutím na prepínač a potiahnutím zmeníte veľkosť Bočného panela

Ak chcete Bočný panel zavrieť:

- Stlačte kláves `F9`
- Kliknite na tlačidlo X v pravom hornom rohu panela
- Otvorte ponuku Zobraziť, zvoľte Panely s nástrojmi a z podponuky položku Bočný panel

[Návrat na začiatok kapitoly]

### Zobrazenie kariet Bočného panela

Ak chcete zobraziť kartu:

- Kliknite na titulok karty; napríklad, kliknite na slovo Vyhľadávanie. Otvorí sa karta Vyhľadávanie, ktorá umožňuje vyhľadávať vo webových stránkach.

Tip: Ak chcete opätovne načítať kartu v Bočnom paneli, kliknite na jej titulok pravým tlačidlom myši a v ponuke vyberte položku Obnoviť.

[Návrat na začiatok kapitoly]

### Pridanie kariet Bočného panela

Ak chcete pridať novú kartu:

1. Kliknite na nápis Karty v hornej časti Bočného panela a v ponuke zvoľte položku Prispôsobiť Bočný panel…
2. V dialógovom okne Prispôsobiť Bočný panel si vyberte novú kartu v zozname naľavo. Priečinky môžete otvárať a zatvárať dvojitým kliknutím na ich názvy.
3. Kliknite na tlačidlo Pridať.
4. Takýmto spôsobom môžete pridať toľko kariet, koľko si želáte.
5. Postup ukončíte kliknutím na tlačidlo OK.

Poznámka: Ak na Bočný panel umiestnite viac ako osem kariet, &brandShortName; skryje ostatné karty z dôvodu zachovania prehľadnosti. Ak chcete zobraziť skryté karty, klikajte na šípku nadol na spodnom okraji Bočného panela, pokým sa neukáže požadovaná karta. Naspäť sa dostanete klikaním na šípku nahor.

Tipy:

- Ak chcete vidieť kartu predtým ako ju pridáte do Bočného panela, zvoľte si kartu zo zoznamu v ľavej časti dialógového okna a kliknite na tlačidlo Ukážka. Po niekoľkých sekundách sa karta zobrazí v novom okne Ukážka karty.
- Ak chcete vidieť rozsiahly do kategórií rozdelený zoznam kariet, ktoré sú na internete k dispozícii pre Bočný panel, kliknite na nápis "Karty" v hornej časti Bočného panela a zvoľte položku Priečinok Bočného panela.

Môžete tiež zapínať a vypínať jednotlivé karty.

1. Kliknite na nápis Karty v hornej časti Bočného panela. Zoznam aktuálnych kariet sa nachádza v dolnej časti zobrazenej ponuky.
2. Kliknutím na jednotlivé položky môžete prepínať zapnutie/vypnutie daných kariet.

Tip: Ak chcete rýchlo skryť nejakú kartu, kliknite na ňu pravým tlačidlom myši a v ponuky zvoľte položku Skryť kartu.

[Návrat na začiatok kapitoly]

### Prispôsobenie individuálnych kariet Bočného panela

Poznámka: Nie všetky karty sa dajú prispôsobiť.

1. Kliknite na nápis Karty v hornej časti Bočného panela a zvoľte položku Prispôsobiť Bočný panel.
2. Zvoľte si kartu zo zoznamu vpravo.
3. Kliknite na tlačidlo Prispôsobiť kartu (ak je povolené). Zobrazí sa okno s informáciami a nastaveniami karty.

   Možnosti nastavenia karty závisia od poskytovateľa karty — okrem &brandShortName; môžu byť poskytovateľmi kariet rôzne firmy, organizácie alebo osoby používajúce internet.

4. Po úprave nastavenia podľa inštrukcií poskytovateľa karty okno zatvorte (prípadne sa riaďte inštrukciami poskytovateľa karty).
5. Zmenu nastavenia ukončíte kliknutím na tlačidlo OK.

[Návrat na začiatok kapitoly]

### Usporiadanie kariet Bočného panela

1. Kliknite na nápis Karty v hornej časti Bočného panela a zvoľte položku Prispôsobiť Bočný panel.
2. Zvoľte si kartu zo zoznamu vpravo.
3. Kliknutím na tlačidlá Posunúť nahor resp. Posunúť nadol zmeňte umiestnenie karty.
4. Opakujte body 2. a 3. pre ďalšie karty, pre ktoré chcete zmeniť poradie.
5. Zmenu nastavenia ukončíte kliknutím na tlačidlo OK.

[Návrat na začiatok kapitoly]

### Odstránenie kariet Bočného panela

1. Kliknite na nápis Karty v hornej časti Bočného panela a zvoľte položku Prispôsobiť Bočný panel.
2. Zvoľte si kartu zo zoznamu vpravo.
3. Kliknite na tlačidlo Odstrániť.
4. Opakujte body 2. a 3. pre ďalšie karty, ktoré chcete odstrániť.
5. Zmenu nastavenia ukončíte kliknutím na tlačidlo OK.

[Návrat na začiatok kapitoly]

## Prehliadanie na kartách

V tejto kapitole:

- Čo je prehliadanie na kartách?
- Nastavenie prehliadania na kartách
- Otváranie kariet
- Presúvanie kariet
- Vytváranie záložiek z kariet
- Zatváranie kariet

### Čo je prehliadanie na kartách?

Prehliadanie na kartách vám umožňuje otvoriť viac ako jednu internetovú stránku v jednom okne. Každá internetová stránka má vlastnú kartu v hornej časti okna prehliadača. Každá karta sa zobrazí v Paneli kariet. Napríklad môžete navštíviť mozilla.org, mozilla.sk a seamonkey-project.org v rámci jedného okna namiesto troch samostatných okien.

Kliknutím sem otvoríte novú kartu. |
Práve prehliadaná karta. | Kliknutím sem zatvoríte aktuálne prezeranú kartu.
Panel kariet

Nepotrebujete mať otvorených niekoľko okien na to, aby ste navštívili niekoľko stránok. Takto ušetríte miesto na vašej ploche. Môžete pohodlne otvárať, zatvárať a obnovovať webové stránky na jednom mieste bez potreby prepnúť do iného okna.

[Návrat na začiatok kapitoly]

### Nastavenie prehliadania na kartách

Existuje niekoľko spôsobov ako nastaviť prehliadanie na kartách. Napríklad, môžete zmeniť vaše predvoľby pre otvorenie kariet prehliadača po zadaní adresy do panela s adresou. Prehliadanie na kartách môžete tiež nastaviť inými spôsobmi, ako napríklad načítavanie nových kariet prehliadača na pozadí tak, že prvá stránka ostáva navrchu, zatiaľ čo druhá sa načítava. Ak sa chcete o nastavení prehliadania na kartách v &brandShortName; dozvedieť viac, pozrite tiež sekciu Nastavenia prehliadača - prehliadanie na kartách.

[Návrat na začiatok kapitoly]

### Otváranie kariet

Kartu prehliadača môžete otvoriť nasledujúcimi spôsobmi:

Otvorenie novej prázdnej karty prehliadača:

- Pomocou ponuky Súbor: otvorte ponuku Súbor, zvoľte položku Nový objekt a kliknite na položku Karta prehliadača.
- Pomocou panela kariet: ak je zobrazený, kliknite na ikonu nová karta umiestnenú na ľavej strane panela.
- Pomocou kontextovej ponuky: ak je zobrazený, kliknite naň pravým tlačidlom myši a z ponuky zvoľte položku Nová karta.

Otvorenie odkazu na webovú stránku na karte prehliadača:

- Z kontextovej ponuky: Kliknite pravým tlačidlom myši (v prípade jednotlačidlovej myši použite `Ctrl`-kliknutie) na odkaz a zvoľte položku Otvoriť odkaz na novej karte.
- Z panela s adresou: Zadajte adresu do panela s adresou a stlačte `Cmd` `Ctrl`+`Return` `Enter`.

  Poznámka: Na otvorenie karty prehliadača z panela s adresou musíte najprv nastaviť predvoľby Prehliadania na kartách. Ďalšie informácie nájdete v sekcii Nastavenia prehliadača - prehliadanie na kartách.

Tipy:

- Na rýchle otvorenie novej prázdnej karty prehliadača stlačte `Cmd` `Ctrl`+`T`.
- Ak chcete obnoviť obsah jednej alebo všetkých kariet, kliknite pravým tlačidlom myši (v prípade jednotlačidlovej myši použite `Ctrl`-kliknutie) niekam na Panel kariet a zvoľte položky Obnoviť kartu resp. Obnoviť všetky karty.

[Návrat na začiatok kapitoly]

### Presúvanie kariet

Karty sú zobrazované podľa poradia, v ktorom boli otvorené, čo vám nemusí vždy vyhovovať. Ak chcete presunúť kartu na iné miesto v rámci okna &brandShortName;, jednoducho je presuňte pomocou myši. Počas presúvania karty &brandShortName; zobrazuje indikátor, podľa ktorého viete, kam bude karta umiestnená. Alternatívne môžete na presun kariet použiť klávesové skratky.

Poznámka: Klávesové skratky fungujú v prípade, že sa kurzor nachádza v textovom poli.

[Návrat na začiatok kapitoly]

### Vytváranie záložiek z kariet

Záložka vytvorená pre skupinu kariet sa nazýva Skupinová záložka. Ak chcete vytvoriť záložku pre skupinu kariet prehliadača v aktuálnom okne:

1. Otvorte ponuku Záložky a zvoľte položku Pridať túto skupinu kariet k záložkám.
2. Do poľa Názov zadajte názov skupiny záložiek.
3. Vyberte priečinok, v ktorom bude skupinová záložka vytvorená alebo kliknite na tlačidlo Nový priečinok.
4. Kliknutím na tlačidlo OK vytvoríte novú skupinovú záložku.

Tip: Ak sa chcete dozvedieť viac o tom, ako použiť skupinu kariet ako vašu domovskú stránku, pozrite si sekciu Nastavenia prehliadača - prehliadač.

[Návrat na začiatok kapitoly]

### Zatváranie kariet

Karty prehliadača môžete zatvoriť niekoľkými spôsobmi:

Zatvorenie karty prehliadača, ktorú práve prehliadate:

- Otvorte ponuku Súbor a zvoľte položku Zavrieť kartu.
- Kliknite na tlačidlo X na pravej strane Panela kariet.

Kliknutím sem otvoríte novú kartu. |
Práve prehliadaná karta. | Kliknutím sem zatvoríte aktuálne prezeranú kartu.
Panel kariet

Tipy:

- Kartu prehliadača, aj keď je skrytá, môžete zavrieť kliknutím pravým tlačidlom myši na danú kartu a zvolením položky Zavrieť kartu.
- Ak chcete zavrieť všetky karty prehliadača okrem tej, ktorá je práva zobrazená, kliknite na ňu pravým tlačidlom myši a z ponuky zvoľte položku Zavrieť ostatné karty.

[Návrat na začiatok kapitoly]

## Zmena písma, farieb a tém vzhľadu

V tejto kapitole:

- Zmena nastavenia predvolených písiem
- Zmena nastavenia predvolených farieb
- Zmena témy vzhľadu

### Zmena nastavenia predvolených písiem

Obyčajne sú stránky zobrazované písmami, ktoré sú prednastavené vo vašom prehliadači, alebo písmami, ktoré si vybral autor stránky.

Ak chcete zmeniť prednastavené písma:

1. Otvorte ponuku &brandShortName; Upraviť a zvoľte položku Možnosti.
2. V kategórii Vzhľad vyberte položku Písma (ak podkategórie nie sú zobrazené, kliknite dvakrát na túto kategóriu, čím sa rozbalí zoznam podkategórií).
3. V sekcii "Písma pre" vyberte z rozbaľovacej ponuky kódovanie. Napríklad, pre nastavenie písiem pre stredoeurópske kódovania zvoľte Stredoeurópske.
4. Pre písma s premenlivou šírkou si zvoľte pätkové písmo (ako Times Roman) alebo bezpätkové písmo (ako Arial). Potom zadajte veľkosť písma.
5. Ak existuje vhodné písmo pre zadané kódovanie, zvoľte písma pre pätkový typ, bezpätkový typ, kurzívu, ozdobné a písma s pevnou šírkou. Pre písma s pevnou šírkou môžete určiť aj veľkosť písma.
6. Zvoľte, či má byť predvolené písmo s pätkou alebo bez pätky.
7. Zvoľte si veľkosť a typ písma s pevnou šírkou. Niektoré druhy textu, napríklad rovnice a vzorce, sú zobrazené písmom s pevnou šírkou.

Veľa autorov internetových stránok používa vlastné písma a veľkosti písiem. Ak chcete povoliť používanie aj iných písiem, ako sú tie, ktoré ste nastavili, označte voľbu Povoliť dokumentom používať iné písma.

[Návrat na začiatok kapitoly]

### Zmena nastavenia predvolených farieb

Obyčajne sú farby textu a pozadia stránky prednastavené vo vašom prehliadači, prípadne sú určené autorom stránky.

Ak chcete zmeniť nastavenie farieb:

1. Otvorte ponuku &brandShortName; Upraviť a zvoľte položku Možnosti.
2. V kategórii Vzhľad vyberte položku Farby (ak podkategórie nie sú zobrazené, kliknite dvakrát na túto kategóriu, čím sa rozbalí zoznam podkategórií).
3. Kliknite na farebné tlačidlá vedľa nápisov Text, Pozadie, Nenavštívené odkazy a Navštívené odkazy. Pre každý si vyberte farbu z farebnej tabuľky. Môžete tiež určiť, či majú byť odkazy podčiarknuté alebo nie.

Väčšina autorov na svojich stránkach nastavuje svoje vlastné farby. Toto nastavenie môžete ignorovať nastavením voľby Použiť mnou definované farby, ignorovať farby a pozadie definované stránkou.

Pri zobrazení zdrojového kódu stránky môžete vidieť syntax HTML zvýraznenú niekoľkými farbami, pokiaľ označíte voľbu Povoliť zvýrazňovanie syntaxe.

[Návrat na začiatok kapitoly]

### Zmena témy vzhľadu

Zmenou témy môžete zmeniť vzhľad &brandShortName;. Zmenu môžete vykonať buď využitím ponuky Zobraziť alebo takisto Správcu doplnkov.

Pomocou ponuky Zobraziť:

1. Otvorte ponuku Zobraziť, zvoľte položku Použiť tému a vyberte tému z podponuky.
2. Ukončite a reštartujte &brandShortName;.

Pomocou Správcu doplnkov:

1. Otvorte ponuku Nástroje a zvoľte položku Doplnky.
2. V otvorenom okne kliknite na tlačidlo Témy.
3. Vyberte tému zo zoznamu a kliknite na tlačidlo Použiť tému.
4. Ukončite a reštartujte &brandShortName;.

[Návrat na začiatok kapitoly]

## Panely s nástrojmi

V tejto kapitole:

- Navigačný panel
- Osobný panel
- Stavový riadok
- Panel komponentov
- Skrytie panela s nástrojmi

### Navigačný panel

Navigačný panel, zobrazený nižšie, slúži na navigáciu po webových stránkach.

Naspäť | Dopredu | Obnoviť | Zastaviť

[Návrat na začiatok kapitoly]

### Osobný panel

Osobný panel je úplne prispôsobiteľný — vy rozhodujete o tom, aké záložky v ňom majú byť.

Osobný panel

V osobnom paneli môžete jednoducho pridať, odstrániť a zmeniť poradie položiek.

#### Pridanie záložiek na Osobný panel

Na Osobný panel môžete pridať vaše obľúbené záložky, alebo priečinky obsahujúce skupiny záložiek. Ak chcete vytvoriť novú záložku na Osobnom paneli:

1. Otvorte stránku, pre ktorú chcete vytvoriť záložku.
2. Presuňte ikonu záložky (nachádza sa naľavo od adresy URL v paneli s adresou) na požadované miesto na Osobnom paneli. Ikonu môžete potiahnuť priamo na Osobný panel, alebo do niektorého priečinka na Osobnom paneli. Ďalšie informácie nájdete aj v sekcii Pridanie priečinkov na osobný panel.

Poznámka: Ikona záložky môže byť nahradená inou, stránkami špecifikovanou ikonou, ak ste v nastaveniach označili voľbu Zobrazovať ikony webových stránok. Ďalšie informácie nájdete v sekcii Nastavenia vzhľadu - Vzhľad.

Každá položka na Osobnom paneli je zobrazená ako tlačidlo. Na zobrazenie všetkých tlačidiel môže byť potrebné rozšíriť okno prehliadača.

#### Pridanie priečinkov na osobný panel

Na osobnom paneli môžete vytvárať priečinky, aby ste vaše obľúbené záložky mohli triediť do kategórií. Napríklad si môžete na Osobnom paneli vytvoriť priečinok pre záložky súvisiace záľubami a priečinok pre záložky súvisiace s prácou. Ak chcete vytvoriť priečinok na Osobnom paneli:

1. Otvorte ponuku Záložky a zvoľte položku Správa záložiek.
2. Označte nastavený Priečinok Osobného panela.
3. V paneli nástrojov kliknite na tlačidlo "Nový priečinok".
4. Zadajte názov nového priečinka. Predvolený názov je Nový priečinok.
5. Kliknutím na tlačidlo OK potvrdíte vytvorenie nového priečinka.

Nový priečinok záložiek sa objaví na konci Osobného panela.

#### Výber priečinka záložiek pre Osobný panel

1. Otvorte ponuku Záložky a zvoľte položku Správa záložiek.
2. Označte priečinok, ktorého obsah chcete zobraziť na Osobnom paneli.
3. V ponuke Zobraziť zvoľte položku Nastaviť ako priečinok Osobného panela.

Tlačidlá na Osobnom paneli teraz odpovedajú záložkám v priečinku, ktorý ste nastavili.

#### Odstránenie záložiek z Osobného panela

1. Otvorte ponuku Záložky a zvoľte položku Správa záložiek.
2. Kliknite na položku Priečinok Osobného panela.
3. Označte záložku alebo priečinok, ktorý chcete odstrániť.
4. Stlačením klávesu Delete odstránite označenú položku.
5. Zavrite okno Správcu záložiek.

Tip: Ak chcete rýchlo odstrániť záložku na Osobnom paneli (nie v priečinku), kliknite pravým tlačidlom myši na záložku na paneli a zvoľte položku Odstrániť.

#### Zmena poradia položiek na Osobnom paneli

1. Otvorte ponuku Záložky a zvoľte položku Správa záložiek.
2. Kliknite na položku Priečinok Osobného panela.
3. Označte záložku alebo priečinok a presuňte ho myšou na nové miesto.
4. Po usporiadaní záložiek zavrite okno Správcu záložiek.

Tip: Ak chcete rýchlo zmeniť polohu záložky na Osobnom paneli, alebo ju presunúť do priečinka, presuňte ju myšou na nové miesto na paneli alebo do priečinka na paneli.

[Návrat na začiatok kapitoly]

### Stavový riadok

Stavový riadok sa nachádza v spodnej časti ktoréhokoľvek okna Mozilly. Obsahuje nasledovné:

- Panel komponentov: slúži na prepínanie medzi jednotlivými úlohami. Ďalšie informácie v sekcii Panel komponentov.
- Stavová informácia: zobrazuje informácie ako napríklad adresu URL načítavanej webovej stránky a informáciu o stave načítania stránky.
- Ikona Režim offline alebo Režim Online : kliknutím na ikonu prepnete medzi prácou v režime offline a online. Práca v režime offline zabraňuje programu &brandShortName; pokúsiť sa o pripojenie na internet, napríklad načítať obrázky na stránkach alebo automaticky skontrolovať poštu.
- Ikona zámky (napríklad: ): indikuje, či bol obsah webovej stránky pri prenose do vášho počítača zašifrovaný. Ďalšie informácie v sekcii Kontrola zabezpečenia webovej stránky.

[Návrat na začiatok kapitoly]

### Panel komponentov

Panel komponentov v spodnej časti okna sa používa na prepínanie medzi jednotlivými komponentmi (Prehliadač, Pošta a diskusné skupiny, Composer, Adresár a Chatzilla) balíka &brandShortName;.

[Návrat na začiatok kapitoly]

### Skrytie panela s nástrojmi

Panely nástrojov sa dajú skryť dvomi spôsobmi.

Ak chcete panel minimalizovať:

- Kliknite na úzky pás na ľavom okraji panela nástrojov. Ak chcete panel zobraziť, kliknite naň znova (Poznámka: Panel komponentov sa takto skryť nedá).

Ak chcete panel úplne skryť:

1. Otvorte ponuku Zobraziť.
2. V podponuke položky Panely s nástrojmi kliknite na názov panelu, ktorý chcete skryť.

Ak chcete panel znovu zobraziť, zopakujte ten istý postup.

[Návrat na začiatok kapitoly]

## Záložky

V tejto kapitole:

- Čo sú záložky?
- Používanie záložiek
- Vytváranie nových záložiek
- Usporiadanie záložiek
- Úprava jednotlivých záložiek
- Hľadanie v záložkách
- Export a import zoznamu záložiek

### Čo sú záložky?

Záložky sú skratky k vaším obľúbeným a najčastejšie navštevovaným stránkam. Namiesto zadávania dlhých adries URL môžete vytvárať záložky, pomocou ktorých sa dostanete na príslušnú stránku jedným kliknutím myšou.

K záložkám pristupujete cez ponuku Záložky, cez Bočný panel Záložky a cez okno Správca záložiek. Obsah ponuky Záložky ovládate pridávaním nových záložiek a správou vašich záložiek.

### Používanie záložiek

&brandShortName; prichádza už s niektorými predvolenými záložkami. Ak chcete použiť záložku:

1. Otvorte ponuku Záložky.
2. Vyberte si záložku zo zoznamu alebo z priečinku v zozname.

[Návrat na začiatok kapitoly]

### Vytváranie nových záložiek

Záložky si môžete vytvoriť pre vaše obľúbené webové stránky, aby ste sa na ne mohli ľahko vrátiť.

Ak chcete vytvoriť záložku pre aktuálne zobrazenú stránku, vykonajte jeden z týchto krokov:

- Ak chcete pridať záložku do ponuky Záložky, otvorte ponuku Záložky a zvoľte položku Pridať k záložkám.
- Ak chcete pridať záložku do konkrétneho priečinka v ponuke Záložky, alebo zadať záložke odlišný názov alebo adresu:
  1. Otvorte ponuku Záložky a zvoľte položku Pridať k záložkám ako. Môžete zmeniť ľubovoľné z týchto vlastností:
     - Názov: môžete zadať odlišný názov záložky.
     - Umiestnenie: môžete zadať inú adresu URL.
     - Kľúčové slovo: zadajte kľúčové slovo záložky, ak chcete otvárať túto záložku zadaním tohto slova do panela s adresou (viď sekciu Používanie kľúčových slov pri záložkách).
     - Cieľové umiestnenie: môžete si vybrať priečinok, v ktorom sa má záložka vytvoriť.
     - Nový priečinok: kliknite na toto tlačidlo, ak chcete vytvoriť nový priečinok, v ktorom sa má záložka vytvoriť.
  2. Kliknutím na tlačidlo OK vytvoríte takto zadefinovanú záložku.

  Tip: Ak máte otvorených niekoľko kariet prehliadača, označením voľby Pridať skupinu kariet medzi záložky sa pridá jedna záložka, ktorá bude otvárať všetky otvorené karty v aktuálnom okne.

- Ak chcete pridať záložku na Osobný panel, presuňte myšou ikonu záložky z panela s adresou na zvolené miesto na Osobnom paneli. Záložku môžete presunúť na niektoré z týchto miest:
  - Do priečinka Záložky na Osobnom paneli.
  - Do priečinka so záložkami, ktorý ste vytvorili na Osobnom paneli.
  - Na samotný Osobný panel, doprava od všetkých priečinkov so záložkami.

    Ďalšie informácie o pridávaní záložiek na Osobný panel nájdete v časti Pridanie záložiek na Osobný panel.

Osobný panel

- Ak chcete pridať záložku na kartu Záložky v Bočnom paneli, otvorte Bočný panel, kliknite na kartu Záložky a presuňte ikonu záložky z panela s adresou na zvolené miesto na karte Záložky.

Poznámky:

- Ikona záložky môže byť nahradená inou, stránkami špecifikovanou ikonou, ak ste v nastaveniach označili voľbu Zobrazovať ikony webových stránok. Ďalšie informácie nájdete v sekcii Nastavenia vzhľadu - Vzhľad.
- Po pridaní záložiek ľubovoľným z vyššie uvedených postupov je možné k nej pristúpiť v Bočnom paneli Záložky, v okne Správa záložiek a v ponuke Záložky.

[Návrat na začiatok kapitoly]

### Usporiadanie záložiek

Ak chcete usporiadať vaše záložky, otvorte ponuku Záložky a zvoľte položku Správa záložiek. Otvorí sa okno "Správca záložiek", ktorom môžete robiť nasledujúce operácie:

Tip: Okno "Správca záložiek" môžete otvoriť aj z Bočného panela, karta Záložky kliknutím na tlačidlo Spravovať v hornej časti karty.

Ak chcete vidieť záložky v priečinkoch:

- Dvojitým kliknutím na priečinok zobrazíte jeho obsah.

Ak chcete presunúť záložku alebo priečinok na iné miesto v zozname:

- Presuňte záložku alebo priečinok pomocou myši na nové miesto. Ak chcete vložiť záložku do zatvoreného priečinka, presuňte ju na tento priečinok.

Ak chcete vytvoriť nový priečinok alebo oddeľovač:

- V okne Správca záložiek kliknite na tlačidlo Nový priečinok alebo Nový oddeľovač. Nový priečinok alebo oddeľovač sa objaví pod aktuálnou pozíciou.

Ak chcete odstrániť záložku alebo priečinok zo zoznamu:

1. Kliknutím označte záložku alebo priečinok, ktorý chcete odstrániť.
2. Na klávesnici stlačte klávesu Delete, alebo kliknite na tlačidlo Odstrániť v okne Správca záložiek.

Ak chcete usporiadať záložky v okne Správca záložiek:

- Kliknite na priečinok, ktorého obsah chcete usporiadať.
- Ak chcete usporiadať záložky podľa názvu, otvorte ponuku Upraviť a zvoľte položku Usporiadať priečinok podľa názvu.
- Ak chcete záložky usporiadať podľa ďalších atribútov, otvorte ponuku Upraviť a zvoľte položku Usporiadať priečinok. V zobrazenom dialógovom okne zvoľte nastavenia usporiadania.

  Tip: Ak chcete zobraziť viac stĺpcov, otvorte ponuku Zobraziť, kliknite na položku Zobraziť stĺpce a zvoľte požadovaný stĺpec.

#### Nastavenie priečinka pre nové záložky

Keď vytvoríte novú záložku, &brandShortName; ju pridá na koniec zoznamu záložiek. Ak chcete, aby sa nové záložky radšej ukladali do nejakého priečinka, môžete určiť priečinok pre nové záložky:

1. Otvorte ponuku Záložky a zvoľte položku Správa záložiek.
2. V okne Správca záložiek označte priečinok, kam sa majú ukladať nové záložky.
3. Otvorte ponuku Zobraziť a zvoľte položku Nastaviť ako priečinok Záložky.

[Návrat na začiatok kapitoly]

### Úprava jednotlivých záložiek

Vlastnosti jednotlivých záložiek je možné meniť.

1. Otvorte ponuku Záložky a zvoľte položku Správa záložiek.
2. V okne Správca záložiek označte záložku.
3. Kliknite na tlačidlo Vlastnosti.

Záložku môžete premenovať (zmeniť názov, pod ktorým je zobrazená v zozname záložiek), pridať opisnú informáciu, alebo zadať kľúčové slová.

Môžete tiež nastaviť, aby &brandShortName; kontroloval aktualizáciu stránky na internete:

1. Otvorte ponuku Záložky a zvoľte položku Správa záložiek.
2. V okne Správca záložiek označte záložku.
3. Kliknite na tlačidlo Vlastnosti.
4. Pomocou rozbaľovacej ponuky a textových polí v sekcii Kontrolovať aktualizácie určte, ako často má &brandShortName; kontrolovať zmeny na danej stránke.
5. V sekcii Notifikácia si nastavte spôsob, akým vás bude &brandShortName; o zmenách stránky informovať.

[Návrat na začiatok kapitoly]

### Hľadanie v záložkách

Ak chcete hľadať v zozname záložiek:

1. Otvorte ponuku Záložky a zvoľte položku Správa záložiek.
2. V okne Správca záložiek otvorte ponuku Nástroje a zvoľte položku Hľadať záložky. Zobrazí sa dialógové okno Hľadať záložky.
3. Zadajte vyhľadávaciu podmienku a kliknite na tlačidlo Hľadať. Zobrazia sa záložky, ktoré vyhovujú zadanej podmienke. Vybrať si môžete z nasledujúcich podmienok na hľadanie:
   - Vyberte "obsahuje", "začína s", alebo "končí s", ak poznáte len časť slova alebo frázy, ktorú hľadáte.
   - Vyberte "je" ak viete presne čo hľadáte.
   - Vyberte "nie je" alebo "neobsahuje", ak chcete zobraziť stránky, na ktorých hľadaný text nenachádza.
   - Kliknite do vyplňovacieho poľa a napíšte časť alebo celý názov, prípadne adresu URL záložiek alebo položiek histórie, ktoré chcete nájsť alebo vylúčiť.
   - Ak chcete hľadanie uložiť na ďalšie použitie, označte voľbu Uložiť hľadanie medzi záložky.
4. Dvojitým kliknutím na záložku v zozname sa dostanete na príslušnú stránku.

Tip: Ak je zoznam výsledkov ťažko čitateľný, skúste zväčšiť okno s výsledkami hľadania.

[Návrat na začiatok kapitoly]

### Export a import zoznamu záložiek

Vaše záložky sú uložené v súbore bookmarks.html. &brandShortName; umožňuje exportovať kópiu tohto súboru a uložiť ju do priečinka, ktorý si vyberiete. Tento súbor môžete potom upravovať a narábať s ním ako s ľubovoľným iným súborom HTML.

1. Otvorte ponuku Záložky a zvoľte položku Správa záložiek.
2. V okne Správcu záložiek otvorte ponuku Nástroje a zvoľte položku Exportovať.
3. V dialógovom okne Exportovať súbor so záložkami si zvoľte priečinok. Súbor bookmarks.html bude uložený do zvoleného priečinka.
4. Kliknite na tlačidlo Uložiť.

Vaše záložky v programe &brandShortName; nie sú týmto postupom nijako dotknuté.

Môžete tiež importovať záložky z iných zdrojov. Napríklad, môžete importovať záložky z predchádzajúcich verzií &brandShortName;, iných prehliadačov, alebo zo súborov, ktoré vám pošlú priatelia.

Pred importovaním sa uistite, že súbor, z ktorého chcete importovať záložky, je súbor HTML.

1. Otvorte ponuku Záložky a zvoľte položku Správa záložiek.
2. V okne Správcu záložiek otvorte ponuku Nástroje a zvoľte položku Importovať.
3. V zobrazenom dialógovom okne si vyberte, či idete importovať záložky z iných verzií &brandShortName;, prípadne zo súboru.
4. Kliknite na tlačidlo Ďalej.
5. Ak ste zvolili import záložiek z predchádzajúcich verzií &brandShortName;, vyberte profil, z ktorého chcete záložky importovať a kliknite na tlačidlo Ďalej. Ak ste zvolili import záložiek zo súboru, nájdite súbor, z ktorého chcete importovať a kliknite na tlačidlo Otvoriť.

Importovaný súbor je uložený ako nová skupina záložiek, ktorá je pridaná na koniec zoznamu záložiek. Ak máte vytvorený priečinok pre nové záložky, importované záložky sú pridané do tohto priečinka.

Poznámka: Import súboru so záložkami importuje len záložky a priečinky z daného súboru. Nevytvorí tak dva súbory so záložkami.

[Návrat na začiatok kapitoly]

## Doplnky

Jedným z najvzrušujúcejších spôsobov prispôsobenia programu &brandShortName; je používanie doplnkov. V tejto kapitole sa naučíte, čo doplnky sú, ako ich inštalovať a ako používať Správcu doplnkov.

V tejto kapitole:

- Čo sú doplnky
- Inštalácia doplnkov
- Používame Správcu doplnkov

### Čo sú doplnky

Doplnok Softvér pre program &brandShortName;, ktorý mení jeho vzhľad, správanie alebo pridáva nové funkcie. Doplnok môže takisto meniť jazyk používateľského rozhrania programu. Je možné ich rozdeliť na štyri typy:

- Rozšírenia: tento typ doplnku buď mení spôsob, ako sa &brandShortName; správa alebo do programu nové funkcie. Napríklad existujú rozšírenia, ktoré poskytujú predpovede počasia, pridávajú plnohodnotného klienta alebo blokujú reklamy na webových stránkach. Niektoré rozšírenia sú navrhnuté pre konkrétne webové stránky.
- Témy: témy vzhľadu menia vzhľad programu &brandShortName;, nepridávajú ani nemenia žiadne funkcie. Sú známe aj ako tzv. skiny. &brandShortName; je dodávaný s dvoma témami, predvolenou a modernou, ďalšie si môžete pridať podľa svojho výberu.
- Jazykové balíky: aj keď si môžete &brandShortName; prevziať v mnohých jazykových mutáciách, môžete si do neho pridať ďalšie jazyky pomocou jazykových balíkov. Týmto spôsobom môžu &brandShortName; používať rôzni používatelia v rôznych jazykoch bez nutnosti inštalovať program pre každého zvlášť. Toto je užitočné, ak inštalujete &brandShortName; na počítači, ktorý používajú viacerí používatelia, napríklad v počítačovom laboratóriu.

  Poznámka: jazykové balíky menia len jazyk používateľského rozhrania. Webové stránky, správy, diskusné skupiny a príspevky informačných kanálov a blogov zostávajú v originálnom jazyku, v ktorom boli napísané.

- Zásuvné moduly: zásuvné moduly prepájajú &brandShortName; s inými programami. Umožňujú zobrazovať špecifický obsah (ako videá vo formáte Flash alebo dokumenty typu PDF) priamo v okne prehliadača &brandShortName;. Na ich zobrazenie teda nie je potrebné otvárať ďalší program.

Doplnky sú vždy dodávané ako balíky. Každý doplnok je súbor s koncovkou XPI, netýka sa to niektorých zásuvných modulov, ktoré môžu byť dostupné vo forme binárnych súborov špecifických pre daný operačný systém.

[Návrat na začiatok kapitoly]

### Inštalácia doplnkov

Existuje niekoľko spôsobov, ako jednoducho nainštalovať doplnky:

- Kliknutím na odkaz doplnku na webovej stránke. Tým sa otvorí dialógové okno &brandShortName;, kde je potrebné potvrdiť alebo zrušiť inštaláciu pričom prvých niekoľko sekúnd je tlačidlo Inštalovať zakázané. Dôvodom je snaha zabrániť náhodnému odsúhlaseniu inštalácie doplnku.

  Poznámka: ako ďalší bezpečnostný prvok &brandShortName; umožňuje inštaláciu doplnkov len zo stránok, ktoré sú v zozname povolených stránok v nastaveniach programu, panel Inštalácia softvéru.

- Otvorením predtým uloženého rozšírenia podobným spôsobom, ako otvárate klasický súbor uložený na disk: zvolením položky Otvoriť súbor v ponuke Súbor alebo stlačením skratky `Cmd` `Ctrl`+`O`.
- Použitím panela Získať doplnky v okne Správcu doplnkov alebo kliknutím na tlačidlo Inštalovať v ktoromkoľvek paneli Správcu doplnkov.

Poznámka: zásuvné moduly sú zvyčajne inštalované ako oddelený program v čase, keď &brandShortName; nie je spustený. Tým sa zabezpečí, že externý program a daný zásuvný modul pre &brandShortName; sú nainštalované korektne.

[Návrat na začiatok kapitoly]

### Používame Správcu doplnkov

Správca doplnkov umožňuje inštaláciu a odinštalovanie doplnkov, ich povolenie alebo zakázanie a v niektorých prípadoch aj možnosť zvoliť špecifické nastavenia doplnkov.

Ak chcete otvoriť okno Správcu doplnkov, vykonajte jeden z nasledujúcich krokov:

- Otvorte ponuku Nástroje a zvoľte položku Doplnky.
- Otvorte ponuku &brandShortName;Upraviť a zvoľte položku Možnosti, rozbaľte kategóriu Rozšírené a kliknite na položku Inštaláciu softvéru.

V tejto kapitole:

- Panel Získať doplnky
- Panel Rozšírenia
- Panel Témy
- Panel Jazykové balíky
- Panel Zásuvné moduly

#### Panel Získať doplnky

Panel Získať doplnky v okne Správcu doplnkov používa webovú službu poskytovanú stránkou Mozilla Add-ons na zobrazenie zoznamu odporúčaných doplnkov s možnosťou prehľadávania stránky Mozilla Add-ons priamo z okna Správcu doplnkov. Po otvorení okna Správcu doplnkov kliknite na panel Získať doplnky, kde môžete vykonať nasledujúce akcie:

- Ak chcete vyhľadať doplnok podľa jeho názvu, popisu alebo značiek, použite vyhľadávacie pole. Zadajte slovo alebo frázu a stlačte kláves `Return` `Enter`. Zobrazí sa zoznam nájdených doplnkov. Ak chcete zrušiť vyhľadávanie, kliknite na tlačilo v pravej časti vyhľadávacieho poľa.

  Poznámka: doplnky, ktoré sú už nainštalované alebo nie sú kompatibilné s aktuálne používanou verziou &brandShortName; sa v zozname nájdených doplnkov nezobrazia.

- Ak chcete otvoriť webovú stránku Mozilla Add-ons v novom okne prehliadača (alebo v závislosti na vašich nastaveniach na novej karte), kliknite na odkaz Prehľadávať všetky doplnky.
- Ak chcete získať ďalšie informácie o jednom z odporúčaných doplnkov v predvolenom zozname, kliknite na danú položku, ktorá sa následne rozbalí a zobrazí sa väčší obrázok, plný popis doplnku a indikáciu typu doplnku (rozšírenie, téma atď). Zobrazí sa tiež tlačidlo umožňujúce nainštalovanie doplnku priamo do &brandShortName;.
- Ak chcete zobraziť celý zoznam odporúčaných doplnkov pre &brandShortName; v novom okne prehliadača (alebo v závislosti na vašich nastaveniach na novej karte), prejdite na koniec zoznamu odporúčaných a kliknite na odkaz Zobraziť všetky odporúčané doplnky.

[Návrat na začiatok kapitoly]

#### Panel Rozšírenia

Panel Rozšírenia nachádzajúci sa v okne Správcu doplnkov zobrazuje zoznam nainštalovaných rozšírení. Po otvorení okna Správcu doplnkov kliknite na panel Rozšírenia, kde môžete vykonať nasledujúce akcie:

- Ak chcete získať ďalšie informácie o ktoromkoľvek z nainštalovaných rozšírení, kliknite na jeho položku v zozname, čím dôjde k zobrazeniu ďalších informácií.

  Poznámka: zakázané rozšírenia sú zobrazené sivou farbou. Nekompatibilné rozšírenia sú takisto zobrazené sivou farbou, pretože tieto sú vlastne tiež zakázané. Takisto sa pri ich ikone zobrazuje znak zakázaného rozšírenia (nekompatibilné rozšírenia sú tie, ktoré obsahujú informáciu o nekompatibilite s verziou programu &brandShortName;, ktorú práve používate).

- Ak chcete zobraziť okno nastavení rozšírenia (ak rozšírenie poskytuje možnosť zmeniť jeho nastavenia), kliknite na jeho položku v zozname a následne kliknite na tlačidlo Možnosti.

  Poznámka: ak rozšírenie neposkytuje možnosť zmeniť jeho nastavenia, tlačidlo Možnosti nebude povolené. K nastaveniam zakázaných alebo nekompatibilných rozšírení nie je možné pristupovať.

- Ak chcete rozšírenie zakázať, kliknite na jeho položku v zozname a následne kliknite na tlačidlo Zakázať. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.
- Ak chcete rozšírenie povoliť, kliknite na jeho položku v zozname a následne kliknite na tlačidlo Povoliť. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.
- Ak chcete rozšírenie odinštalovať, kliknite na jeho položku v zozname a následne kliknite na tlačidlo Odinštalovať. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.
- Ak chcete vyhľadať aktualizácie pre ktorékoľvek z nainštalovaných rozšírení (vrátane tých označených ako nekompatibilné), kliknite na tlačidlo Hľadať aktualizácie v dolnej časti okna Správcu doplnkov.

  Pri nájdení aktualizácii budú tieto zobrazené v novom paneli, kde si môžete zvoliť, ktoré rozšírenia si prajete aktualizovať. Následne kliknite na tlačidlo Nainštalovať aktualizácie. Nové verzie budú použité až po reštartovaní &brandShortName;.

[Návrat na začiatok kapitoly]

#### Panel Témy

Panel Témy nachádzajúci sa v okne Správcu doplnkov zobrazuje zoznam nainštalovaných tém vzhľadu. Po otvorení okna Správcu doplnkov kliknite na panel Témy, kde môžete vykonať nasledujúce akcie:

- Ak chcete získať ďalšie informácie a ukážku ktorejkoľvek z nainštalovaných tém vzhľadu, kliknite na jej položku v zozname, čím dôjde k zobrazeniu popisu témy a jej ukážky v pravej časti okna Správcu doplnkov (možno bude nutné rozšíriť okno, ak sa nezobrazí kompletná ukážka).
- Ak chcete tému vzhľadu použiť, kliknite na jej položku v zozname a následne kliknite na tlačidlo Použiť tému. Informačný panel obsahuje tlačidlo na reštartovanie programu &brandShortName;.

  Poznámka: Na rozdiel od rozšírení môžete v jednom čase používať len jednu tému vzhľadu.

- Ak chcete tému vzhľadu odinštalovať, kliknite na jej položku v zozname a následne kliknite na tlačidlo Odinštalovať. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.

[Návrat na začiatok kapitoly]

#### Panel Jazykové balíky

Panel Zásuvné moduly nachádzajúci sa v okne Správcu doplnkov zobrazuje zoznam nainštalovaných jazykových balíkov. Tento panel je zobrazený len v prípade, že máte nainštalovaný nejaký jazykový balík.

Po otvorení okna Správcu doplnkov kliknite na panel Jazykové balíky, kde môžete vykonať nasledujúce akcie:

- Ak chcete jazykový balík zakázať, kliknite na jeho položku v zozname a následne kliknite na tlačidlo Zakázať. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.
- Ak chcete jazykový balík povoliť, kliknite na jeho položku v zozname a následne kliknite na tlačidlo Povoliť. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.
- Ak chcete jazykový balík odinštalovať, kliknite na jeho položku v zozname a následne kliknite na tlačidlo Odinštalovať. Zobrazí sa informačný panel pripomínajúci, že zmeny sa prejavia až po reštartovaní &brandShortName;. Informačný panel obsahuje tlačidlo na reštartovanie programu &brandShortName;.

Poznámka: Povolenie jazykového balíka v paneli Jazykové balíky nezmení jazyk používateľského rozhrania programu &brandShortName;, len pridá daný jazyk ako voľbu do okna Možnosti - Vzhľad.

[Návrat na začiatok kapitoly]

#### Panel Zásuvné moduly

Panel Zásuvné moduly nachádzajúci sa v okne Správcu doplnkov zobrazuje zoznam nainštalovaných doplnkov typu zásuvný modul. Po otvorení okna Správcu doplnkov kliknite na panel Zásuvné moduly, kde môžete vykonať nasledujúce akcie:

- Ak chcete zásuvný modul zakázať, kliknite na jeho položku v zozname a následne kliknite na tlačidlo Zakázať.
- Ak chcete zásuvný modul povoliť, kliknite na jeho položku v zozname a následne kliknite na tlačidlo Povoliť.

Poznámka: Na rozdiel od ostatných typov doplnkov, povolenie a zakázanie zásuvných modulov nevyžaduje reštartovanie programu &brandShortName;.

[Návrat na začiatok kapitoly]

## Spustenie programu &brandShortName;

V tejto kapitole:

- Určenie štartovacej stránky
- Obnovenie relácie
- Zmena nastavenia domovskej stránky
- Voľba komponentov, ktoré sa majú spustiť pri štarte

### Určenie štartovacej stránky

Môžete určiť, ktorú stránku má prehliadač načítať pri svojom štarte:

1. Otvorte ponuku &brandShortName; Upraviť a zvoľte položku Možnosti.
2. V sekcii "Zobraziť pri spustení prehliadača" zvoľte, či chcete pri spustení prehliadača načítať prázdnu stránku, domovskú stránku alebo naposledy navštívenú stránku. Prípadne môžete &brandShortName; určiť, aby obnovil predchádzajúcu reláciu, tj. okná a karty, ktoré boli otvorené pri poslednom ukončení &brandShortName;.

   Poznámka: Ak ste zvolili voľbu Domovskú stránku, zadajte v sekcii Domovská stránka jej adresu (URL).

[Návrat na začiatok kapitoly]

### Obnovenie relácie

&brandShortName; pravidelne ukladá relácie prehliadania (otvorené okná a karty, vrátane údajov zadaných do fomulárov) na pevný disk. Ak spustíte &brandShortName; s povolenou obnovou relácií, budú po spustení obnovené všetky okná a karty z predchádzajúcej relácie. Toto je užitočné najmä v prípade, ak bola vaša predchádzajúca relácia ukončená neočakávane (napr. zamrznutie počítača alebo neočakávané zlyhanie &brandShortName;). &brandShortName; automaticky obnoví predchádzajúcu reláciu, ak je označená voľba "Obnoviť predchádzajúcu reláciu" v sekcii "Zobraziť pri spustení prehliadača". Ak ste si zvolili nebyť upozornený pri zatváraní okna prehliadača, ktoré obsahuje viacero otvorených kariet (viď nastavenia panela Prehliadanie na kartách), &brandShortName; otvorí stránku, kde si môžete zvoliť, ktoré okná/karty z poslednej relácie chcete opätovne otvoriť. Toto nastane aj v prípade, že &brandShortName; zlyhá viac krát za sebou.

[Návrat na začiatok kapitoly]

### Zmena nastavenia domovskej stránky

Domovská stránka je stránka, ktorá sa zobrazí po kliknutí na tlačidlo Domov na Osobnom paneli. V závislosti na nastaveniach sa táto stránka môže automaticky zobrazovať aj pri spustení &brandShortName;.

Ak chcete zadať vašu domovskú stránku:

1. Otvorte ponuku &brandShortName; Upraviť a zvoľte položku Možnosti.
2. Kliknite na kategóriu Prehliadač.
3. V sekcii Domovská stránka vykonajte jeden z nasledujúcich krokov:
   - Zadajte adresu URL (internetovú adresu) vašej domovskej stránky do poľa s adresami.
   - Kliknite na tlačidlo Použiť aktuálnu stránku, čím sa nastaví stránka práve zobrazená v okne prehliadača.
   - Kliknite na tlačidlo Vybrať súbor, ak chcete vybrať súbor nachádzajúci sa na vašom počítači.

Tip: Na rýchle nastavenie domovskej stránky presuňte ikonu záložky z panela s adresou na tlačidlo Domov na Osobnom paneli.

[Návrat na začiatok kapitoly]

### Voľba komponentov, ktoré sa majú spustiť pri štarte

Môžete si vybrať komponenty (ako Pošta a diskusné skupiny alebo Composer), ktoré sa majú spúšťať pri každom štarte &brandShortName;:

1. Otvorte ponuku &brandShortName; Upraviť a zvoľte položku Možnosti.
2. Kliknite na kategóriu Vzhľad.
3. Zvoľte komponenty, ktoré sa majú spustiť pri každom štarte &brandShortName;.

[Návrat na začiatok kapitoly]